b'\n_START_ARTICLE_\nRavni (pod Poto\xc5\xa1kim Stolom)\n_START_PARAGRAPH_\nRavni (pod Poto\xc5\xa1kim Stolom) (Karavanke) so od podora v Poto\xc5\xa1kem Stolu nasut, zara\xc5\xa1\xc4\x8den, valovit, bolj ravninski svet, ki je nekoliko nagnjen proti jugu. Le\xc5\xbei pod Poto\xc5\xa1kim Stolom, pod Dolgim plazom, vzhodno od Poto\xc5\xa1ke planine, vzhodno od vzhodnega roba Rjavih pe\xc4\x8di in meli\xc5\xa1\xc4\x8d pod njimi, zahodno od skalnega roba Ksr (Kser), zahodno od starih opu\xc5\xa1\xc4\x8denih (Zoisovih, tudi prastarih (?)) rudi\xc5\xa1\xc4\x8d Bel\xc5\xa1\xc4\x8dica, severozahodno od Valvasorjevega doma. \xc4\x8cez Ravni je speljana gozdna cesta, ki pa je ob spustu proti Valvasorjevemu domu, mimo rudi\xc5\xa1\xc4\x8d Bel\xc5\xa1\xc4\x8dica, lahko tudi zelo slaba ali celo skoraj neprevozna. Ob tej cesti se za\xc4\x8dne steza na Stol, ki poteka \xc4\x8dez Ksr ter \xc4\x8dez meli\xc5\xa1\xc4\x8di Mon\xc5\xa1tranca in Sve\xc4\x8da. To je bli\xc5\xbenjica do steze na Stol (Valvasorjev dom \xe2\x80\x93 Pre\xc5\xa1ernova ko\xc4\x8da). Bli\xc5\xbenjica do te steze iz smeri Poto\xc5\xa1ke planine pa je neuhojena, mo\xc4\x8dno zara\xc5\xa1\xc4\x8dena in zato prakti\xc4\x8dno skoraj neuporabna.'